Diari Oficial de la Generalitat Valenciana


Sumari del DOGV 6160, del 07-12-2009 (2009/13248)

ORDE de 25 de novembre de 2009, de la Conselleria d'Agricultura, Pesca i Alimentació, per la qual es modifica l'Orde de 22 de setembre de 2008, d'esta Conselleria, per la qual es regulen les bases de l'ajuda a l'apicultura per a la millora de la biodiversitat per al període 2008-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/11/25/(1)/dof/vci/html**

### Dades del document

Número de DOGV
:   6160

Data del DOGV
:   07-12-2009

Secció del DOGV
:   I. DISPOSICIONS GENERALS

Número del document
:   2009/13963


Data del document
:   25-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * persona física
    * ajuda a l'agricultura
    * apicultura
    * mel
    * agricultora
    * petita i mitjana empresa
    * agricultura biològica
    * persona jurídica
    * agricultor
    * jove agricultor
    * legislació

ORDE de 25 de novembre de 2009, de la Conselleria d'Agricultura, Pesca i Alimentació, per la qual es modifica l'Orde de 22 de setembre de 2008, d'esta Conselleria, per la qual es regulen les bases de l'ajuda a l'apicultura per a la millora de la biodiversitat per al període 2008-2013. [2009/13815]  
L'Orde de 22 de setembre de 2008, de la Conselleria d'Agricultura, Pesca i Alimentació, va establir les bases reguladores de l'ajuda a l'apicultura per a la millora de la biodiversitat per al període 2008-2013 (DOCV núm. 5865, de 07.10.2008).  
L'esmentada orde, establix en l'article 18 i pel que fa a la publicitat de les ajudes l'obligatorietat de l'Agència Valenciana de Foment i Garantia Agrària, com a autoritat competent de gestió del Programa de Desenvolupament Rural de la Comunitat Valenciana, de la publicació en el Diari Oficial de la Comunitat Valenciana almenys una vegada a l'any de les subvencions concedides, amb expressió de la convocatòria, el programa i el crèdit pressupostari al qual s'imputen, el beneficiari, la quantitat concedida i la finalitat de la subvenció.  
El Reglament (CE) número 1175/2008, de 27 de novembre, de la Comissió, pel qual es modifica i corregix el Reglament (CE) número 1698/2005, ha derogat l'obligatorietat que tenia l'autoritat de gestió en matèria de publicació d'informació sobre els beneficiaris de les ajudes concedides en virtut dels programes de desenvolupament rural, i correspon al FEGA efectuar l'esmentada publicació en representació de l'estat membre.  
Per tot això, a proposta de la directora de l'Agència Valenciana de Foment i Garantia Agrària,  
ORDENE  
Article únic  
Modificar l'article 3, paràgraf primer; l'article 10, paràgraf quart; l'article 11, paràgraf segon; l'article 13, paràgraf primer; i s'afig un últim paràgraf; l'article 14, segon paràgraf; article 18; així com afegir un nou article, Article 20. Subvencionalitat de les despeses, a l'Orde de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013, i queden redactats en els termes següents:  
«Article 3. Beneficiaris  
Poden ser beneficiaris de l'ajuda a l'apicultura per a la millora de la biodiversitat els titulars d'explotacions apícoles que complisquen amb la condició de xicoteta i mitjana empresa, segons la definició de l'annex I del Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat CE a les ajudes estatals a les xicotetes i mitjanes empreses, ja siguen persones físiques o jurídiques, així com les comunitats de béns o qualsevol altre tipus d'unitat econòmica o patrimoni separat que, fins i tot no tenint personalitat jurídica, puguen dur a terme els projectes, les activitats o els comportaments o es troben en la situació que motiva la concessió de la subvenció, que estiguen inscrits en el Registre d'Explotacions Ramaderes de la Comunitat Valenciana creat per la Llei 6/2003, de 4 de març, de Ramaderia de la Comunitat Valenciana, que ho sol·liciten, i que complisquen els requisits següents: ...».  
«Article 10. Règim de controls  
Els controls sobre el terreny s'han d'efectuar respectant els principis generals recollits en l'article 14 del Reglament (CE) número 1975/2006 (modificat pel Reglament (CE) núm. 484/2009, de 9 de juny), i seguint el Pla de Controls establit per la Conselleria d'Agricultura, Pesca i Alimentació, així com qualsevol altra actuació, en eixe sentit, que es crega oportuna. Estos controls sobre el terreny s'han de realitzar durant el període de retenció a què es referix l'article 4, a l'efecte de verificar el compliment dels requisits exigits en la convocatòria i constatar la ubicació dels ruscos».  
«Article 11. Compliment de la condicionalitat: reduccions i exclusions  
S'entén per condicionalitat tant els requisits legals de gestió com les bones condicions agràries i mediambientals previstes en el Reglament (CE) número 73/2009, de 19 de gener, del Consell, que es concreten en el Reial Decret 486/2009, de 3 d'abril i en el Decret 91/2006, de 23 de juny, del Consell, sobre aplicació de la condicionalitat en relació amb les ajudes directes en el marc de la política agrícola comuna en l'àmbit de la Comunitat Valenciana».  
«Article 13. Resolució de concessió  
La competència per a la resolució de les ajudes regulades en esta orde és del director general amb competències en matèria de foment de la competitivitat de les explotacions agràries i ramaderes i l'increment de la seua sostenibilitat, per delegació del director de l'Agència Valenciana de Foment i Garantia Agrària en l'Acord de 8 de setembre de 2009, pel qual es deleguen les funcions d'autorització del pagament de fons FEADER entre l'organisme pagador i els diferents organismes administratius de la Conselleria d'Agricultura, Pesca i Alimentació, així com de la Conselleria de Medi Ambient, Aigua, Urbanisme i Habitatge (DOCV núm. 6121, de 13 d'octubre de 2009)».  
L'esmentada resolució de concessió indicarà que el director general de Producció Agrària atorga la subvenció per delegació de la directora de l'AVFGA, segons allò que es preveu en l'article 13.4 de la Llei 30/1992.  
«Article 14. Reintegrament de les ajudes   
La recuperació dels pagaments indeguts s'ha de realitzar d'acord amb allò que s'establix en el Reglament (CE) número 1848/2006, de 14 de desembre de 2006, de la Comissió, relatiu a les irregularitats i a la recuperació de les quantitats indegudament pagades en el marc del finançament de la política agrícola comuna, així com l'organització d'un sistema d'informació en este àmbit, i pel qual es deroga el Reglament (CEE) número 595/1991, del Consell, i segons el procediment de reintegrament establit per l'organisme pagador en aplicació de l'article 73 del Reglament (CE) número 796/2004, de 21 d'abril de 2004, de la Comissió, pel qual s'establixen disposicions per a l'aplicació de la condicionalitat, la modulació i el sistema integrat de gestió i control previstos en el Reglament (CE) número 73/2009, de 19 de gener, del Consell, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors, i pel qual es modifiquen els Reglaments (CE) número 1290/2005, (CE) número 247/2006, (CE) número 378/2007, i es deroga el Reglament (CE) número 1782/2003, i subsidiàriament s'aplicarà allò que s'establix en la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions».  
«Article 18. Publicitat de les ajudes  
En virtut de l'article 44 bis del Reglament (CE) número 1290/2005, de 21 de juny, del Consell, sobre finançament de la política agrària comuna, es garantirà la publicació anual a posteriori dels beneficiaris del FEADER, així com de l'import total del finançament públic per beneficiari. L'esmentada publicació s'efectuarà amb el contingut, la forma i la data previstos en el Reglament (CE) número 259/2008, de 18 de març, de la Comissió, pel qual s'establixen les disposicions d'aplicació de l'esmentat Reglament (CE) número 1290/2005, pel que fa a la publicació d'informació sobre els beneficiaris de fons procedents del FEAGA i del FEDER».  
«Article 20. Subvencionalitat dels pagaments  
Segons s'establix en l'article 71 del Reglament (CE) número 1698/2005, les operacions cofinançades no han de concloure abans de la data d'inici de la subvencionabilitat. Les despeses poden beneficiar-se de la contribució del FEADER amb la condició que l'organisme pagador abone l'ajuda corresponent entre l'1 de gener de 2007 i el 31 de desembre de 2015».   
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 25 de novembre de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI